Φύλλο εργασίας στο μάθημα των Μαθηματικών

Εξάσκηση στα πλαίσια του μαθήματος 47 . Το πήρες το μήνυμα – Άλλοι τύποι γραφημάτων

**Άσκηση:**

Για την καλύτερη κατανόηση του μαθήματός μας, θα ήθελα να κάνουμε όλοι την παρακάτω εργασία, ακολουθώντας με προσοχή και λεπτομέρεια τα παρακάτω βήματα.

1. Σε μια σελίδα σημειώστε , αφού ρωτήσετε έναν έναν τους συμμαθητές σας, τι προτιμούν να τρώνε για πρωινό.
2. Πηγαίνετε στον υπολογιστή και ανοίξτε ένα φύλλο excel.
3. Στο κελί Α1 πληκτρολογήστε τη φράση « Προτιμήσεις πρωινού στην τάξη μου»
4. Στο κελί Α2 πληκτρολογήστε τη λέξη «Είδος»
5. Στη συνέχεια της στήλης Α πληκτρολογήστε το ένα κάτω από το άλλο τα είδη των πρωινών που θα συγκεντρώσετε. Στο τελευταίο κελί όταν θα έχετε γράψει όλα τα είδη πρωινών, πληκτρολογήστε έπειτα τη λέξη «Σύνολο»
6. Στο κελί Β1 πληκτρολογήστε τη λέξη « Μαθητές »
7. Στη συνέχεια των κελιών της Β στήλης, δίπλα από κάθε είδος πρωινού που έχετε γράψει ήδη, συμπληρώστε τον αριθμό των μαθητών που προτίμησαν αυτό το φαγητό.
8. Κλικάρετε και μαρκάρετε τα κελιά στη Β στήλη.
9. Βρείτε τη συνάρτηση ΑΘΡΟΙΣΜΑ. Τώρα βρήκατε το σύνολο των μαθητών
10. Επιλέξτε όλα τα κελιά από κει που αναφέρονται τα είδη φαγητών και κάτω στις στήλες Α και Β και κάντε εισαγωγή γραφήματος επιλέγοντας το γράφημα που εσείς νομίζετε ότι θα απεικονίζει καλύτερα τα δεδομένα του πίνακα που φτιάξατε.

(Ακολουθεί ενδεικτική παρουσίαση μέσω του υπολογιστικού φύλλου)

Ενδεικτική λύση της παραπάνω εργασίας

(κλικάρισμα πάνω στον πίνακα για να ανοίξει το περιβάλλον excel)

